CELEX: 62016TA0572
Language: fi
Date: 2017-10-13 00:00:00
Title: Asia T-572/16: Unionin yleisen tuomioistuimen tuomio 13.10.2017 – Brouillard v. komissio (Henkilöstö — Palvelukseen ottaminen — Kilpailuilmoitus — Avoin kilpailu EPSO/AD/306/15 — Ranskan kielen juristi-lingvistit Euroopan unionin tuomioistuimeen — Sähköinen haku — Esivalinta asiakirjojen perusteella — Vaadittavat tutkintotodistukset — Koulutus, jonka taso vastaa oikeudellisen alan belgialaista, ranskalaista tai luxemburgilaista korkeakoulututkintoa — Yksityisoikeuden alan (oikeus- ja taloustiede sekä taloushallinto) master 2 -tutkinto, erikoistumisalana oikeuslingvistiikka — Tutkintotodistuksen myöntäminen työkokemuksen kautta saavutetun osaamisen perusteella — Kilpailun kokeisiin osallistumisen epääminen — Kumoamiskanne — Kannekirjelmän sisältö — Tutkimatta jättäminen — Ammattitaito — Vaatimus oikeudellisesta loppututkinnosta — Tukintojen tunnustaminen)

27.11.2017   
            
            
               FI
            
            
               Euroopan unionin virallinen lehti
            
            
               C 402/30
            
         Unionin yleisen tuomioistuimen tuomio 13.10.2017 – Brouillard v. komissio
   (Asia T-572/16) (1)
   
   ((Henkilöstö - Palvelukseen ottaminen - Kilpailuilmoitus - Avoin kilpailu EPSO/AD/306/15 - Ranskan kielen juristi-lingvistit Euroopan unionin tuomioistuimeen - Sähköinen haku - Esivalinta asiakirjojen perusteella - Vaadittavat tutkintotodistukset - Koulutus, jonka taso vastaa oikeudellisen alan belgialaista, ranskalaista tai luxemburgilaista korkeakoulututkintoa - Yksityisoikeuden alan (oikeus- ja taloustiede sekä taloushallinto) master 2 -tutkinto, erikoistumisalana oikeuslingvistiikka - Tutkintotodistuksen myöntäminen työkokemuksen kautta saavutetun osaamisen perusteella - Kilpailun kokeisiin osallistumisen epääminen - Kumoamiskanne - Kannekirjelmän sisältö - Tutkimatta jättäminen - Ammattitaito - Vaatimus oikeudellisesta loppututkinnosta - Tukintojen tunnustaminen))
   (2017/C 402/39)
   Oikeudenkäyntikieli: ranska
   
      Asianosaiset
   
   
      Kantaja: Alain Laurent Brouillard (Bryssel, Belgia) (edustajat: aluksi asianajaja P. Vande Casteele, sitten asianajaja H. Brouillard)
   
      Vastaaja: Euroopan komissio (asiamiehet: G. Gattinara ja F. Simonetti)
   
      Oikeudenkäynnin kohde
   
   SEUT 270 artiklaan perustuva kanne, jossa vaaditaan kumoamaan yhtäältä Euroopan henkilöstövalintatoimiston (EPSO) tekemä kantajan tietoon 24.9.2015 sähköpostitse saatettu päätös, jolla kantajalta on evätty oikeus osallistua varallaololuettelon laatimiseksi muun muassa Euroopan unionin tuomioistuimen ranskan kielen (FR) juristi-lingvistien (AD 7) palvelukseen ottamista varten järjestettävän tutkintotodistuksiin ja kokeisiin perustuvan avoimen kilpailun EPSO/AD/306/15 seuraavaan vaiheeseen, ja toisaalta tämän kilpailun yhteydessä tehdyt valinta- ja nimittämispäätökset.
   
      Tuomiolauselma
   
   
               1)
            
            
               Kumotaan Euroopan henkilöstövalintatoimiston (EPSO) tekemä Alain Laurent Brouillardin tietoon 24.9.2015 sähköpostitse saatettu päätös, jolla häneltä on evätty oikeus osallistua varallaololuettelon laatimiseksi muun muassa Euroopan unionin tuomioistuimen ranskan kielen (FR) juristi-lingvistien (AD 7) palvelukseen ottamista varten järjestettävän tutkintotodistuksiin ja kokeisiin perustuvan avoimen kilpailun EPSO/AD/306/15 seuraavaan vaiheeseen.
            
         
               2)
            
            
               Kanne hylätään muilta osin.
            
         
               3)
            
            
               Alain Laurent Brouillard ja Euroopan komissio vastaavat omista oikeudenkäyntikuluistaan, 20.1.2016 annettuun määräykseen Brouillard v. komissio (F-148/15 R) johtaneesta välitoimimenettelystä aiheutuneet kulut mukaan lukien.
            
         
      (1)  EUVL C 59, 15.2.2016. (asia on alkujaan rekisteröity Euroopan unionin virkamiestuomioistuimessa asianumerolla F-148/15, ja siirretty Euroopan unionin yleiseen tuomioistuimeen 1.9.2016).